কাতারের আমির
কাতার রাষ্ট্রের আমির বা এমির (আরবি: أمیر دولة قطر) হলেন দেশটির রাজা এবং রাষ্ট্রপ্রধান। তিনি একাধারে সশস্ত্র বাহিনীর সর্বাধিনায়ক এবং সংবিধানের রক্ষকও। তিনি দেশের সবচেয়ে শক্তিশালী পদে অধিষ্ঠিত, এবং বৈদেশিক সম্পর্কের ক্ষেত্রে তার একটি বিশিষ্ট ভূমিকা রয়েছে। আমিররা আল থানির পরিবারের সদস্য, যাদের উৎপত্তিস্থল বনু তামিম, যারা আরব উপদ্বীপের অন্যতম বৃহত্তম উপজাতি। বর্তমান শাসক হলেন তামিম বিন হামাদ আল থানি, যিনি ২৫ জুন ২০১৩ তারিখে স্থলাভিষিক্ত হন।